钦定古今图书集成/明伦汇编/皇极典/第274卷 > 性理会通 > 《文质论》阮元瑜
## 钦定古今图书集成/明伦汇编/皇极典/第274卷 > 性理会通 > 《文质论》阮元瑜

盖闻日月丽天，可瞻而难附；群物著地，可见而易制。
夫远不可识，文之观也；近而易察，质之用也。文虚质
实，远疏近密，援之斯至，动之应疾，两仪通数，固无攸
失。若乃阳春敷华，遇冲风而陨落；素叶变秋，既究物
而定体。丽物若伪，丑器多牢，华璧易碎，金铁难陶。故
言多方者，中难处也，术饶津者，要难求也，意弘博者，
情难足也，性明察者，下难事也，通士以四奇高人，必
有四难之忌，且少言辞者，政不烦也，寡知见者，物不
扰也，专一道者，思不散也，混濛蔑者，民不备也，“质士
以四短违人，必有四安之报，故曹参相齐，寄托狱市，
欲令奸人有所容立，及为宰相，饮酒而已，故夫安刘
氏者周勃，正嫡位者周勃，大臣不强”，不至华言孝文
上林苑欲拜啬夫。释之前谏，意崇敦朴。自是以降，其
为宰相，皆取坚强一学之士，安用奇才，使变典法！